open-index/open-wikipedia-markdown huggingface dataset:
Latvian naisten salibandymaajoukkue

**Latvian naisten salibandymaajoukkue** edustaa Latviaa naisten kansainvälisissä salibandyotteluissa. Se on sijoittunut MM-kilpailuissa parhaimmillaan neljänneksi vuonna 2007, viidenneksi vuosina 2005, 2013 ja 2015 sekä kuudenneksi vuosina 2001, 2003, 2009 ja 2017.

## Lähteet
Kvanttilaskennan monimutkaisuusteoria

**Kvanttilaskennan monimutkaisuusteoria** tai **kvanttikompleksisuusteoria** on osa teoreettisen tietojenkäsittelytieteen laskennallista kompleksisuusteoriaa. Se tutkii kompleksisuusluokkia, jotka on määritelty kvanttitietokoneiden ja kvantti-informaation avulla, jotka ovat kvanttimekaniikkaan perustuvia laskentamalleja. Se käsittelee ongelmien vaikeutta suhteessa näihin kompleksisuusluokkiin sekä kvanttikompleksisuusluokkien ja klassisten eli (ei-kvantti) kompleksisuusluokkien välistä suhdetta.

## Lähteet
Kvanttivirheenkorjaus

**Kvanttivirheenkorjausta**  () käytetään kvanttilaskennassa suojaamaan kvantti-informaatiota dekoherenssilta ja muusta kvanttikohinasta johtuvilta virheiltä. Kvanttivirheenkorjaus on teoriassa välttämätön, jotta voidaan saavuttaa vikasietoinen kvanttilaskenta, jolla voidaan vähentää tallennettuun kvantti-informaatioon kohdistuvan kohinan, virheellisten kvanttiporttien, virheellisen kvanttivalmistelun ja virheellisten mittausten vaikutuksia. Tämä mahdollistaisi algoritmien suuremman piirisyvyyden.

## Lähteet

## Kirjallisuutta
### Tutkimusta & raportteja
*
Chelonoidis hoodensis

**Chelonoidis hoodensis** on maakilpikonnien heimoon kuuluva kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. 

Koiraan kilven halkaisija voi olla noin 85 cm, naaraan noin 75 cm. Se on aktiivinen valoisaan aikaan, mutta lepää varjossa päivän kuumimpana jaksona.

Sitä tavataan 60 neliökilometrin alueella yhdellä Galápagossaarista nimeltään Española.

On arvioitu, että ennen ihmisen saapumista saarille *Chelonoidis hoodensis* -kilpikonnia oli 2400 kappaletta, mutta 1960-luvulla enää 14. Valaanpyytäjät saalistivat lähes 1700 yksilöä vuosina 1831–1868. 1900-luvun alussa vuohet muokkasivat elinympäristöä huonommin kilpikonnille sopivaksi.

1960-luvun lopulla kaikki jäljellä olevat *Chelonoidis hoodensis* -kilpikonnat, 12 naarasta ja kaksi koirasta, kerättiin tarhaan. Niiden joukkoon tuotiin San Diegon eläintarhasta koiras, joka sai nimekseen Diego. Se on nyt yli satavuotias, ja noin 40 % *Chelonoidis hoodensis* -populaatiosta on sen jälkeläisiä. Vuohien pitäminen Españolan saarella kiellettiin vuonna 1978. *Chelonoidis hoodensis* -kilpikonnia on palautettu luontoon noin 1900, ja niistä noin puolet on jäänyt henkiin. Ensimmäiset luonnossa syntyneet poikaset pitkään aikaan havaittiin vuonna 1990.

## Lähteet

## Aiheesta muualla
*
Noise (kappale)

**Noise** on Nightwishin ensimmäinen single albumilta *[[Human. :II: Nature.]]*, joka julkaistiin Nuclear Blastin kautta 7. helmikuuta 2020. Kappaleen on säveltänyt ja sanoittanut Tuomas Holopainen. 

Kappaleesta kuvattiin musiikkivideo, jossa käsitellään älypuhelimien ja sosiaalisen median käytön varjopuolia. Holopaisen mukaan video ei kumminkaan ole tarkoitettu kritiikiksi teknologiaa kohtaan. Sen sijaan videolla käsitellään ihmisten riippuvuutta teknologiaan, ja sitä mihin sosiaalista mediaa käytetään. Hän pitää videota ennemmin optimisena kuin pessimistisenä.

## Kappaleet

### Vinyylijulkaisu

### CD-julkaisu

## Kokoonpano
### Nightwish
* Floor Jansen – laulu
* Tuomas Holopainen – koskettimet, tuotto, äänitys, miksaus
* Emppu Vuorinen – kitara
* Marko Hietala – bassokitara
* Troy Donockley – säkkipillit, tinapilli, buzuki, kitarat, taustalaulu
* Kai Hahto – rummut

### Muut
* Tero Kinninen, Mika Kannila – tuotto, äänitys, miksaus
* Mika Jussila – masterointi

## Lähteet
Norjan naisten salibandymaajoukkue

**Norjan naisten salibandymaajoukkue** edustaa Norjaa naisten kansainvälisissä salibandyotteluissa. Se on saavuttanut MM-kilpailuissa pronssia vuosina 1997 ja 2001 sekä sijoittunut neljänneksi vuosina 1999, 2003 ja 2005.

## Lähteet
Doxa Deo

**Doxa Deo** on eteläafrikkalainen Pretoriassa sijaitseva seurakunta ja megakirkko. Seurakunnan tilaisuuksiin osallistuu viikoittain noin 30&nbsp;000 ihmistä. Pääkirkon lisäksi seurakunnalla on toimintaa useissa Afrikan maissa ja Euroopassa. Seurakunnan nimi on johdettu kahdesta kielestä: Doxa tulee kreikan kielen kunniaa tarkoittavasta sanasta ja Deo latinan kielen Jumalaa tarkoittavasta sanasta. Seurakunta on perustettu vuonna 1996. Seurakunnan perustaja on Alan Platt.

## Lähteet
DiVincenzon kriteerit

**DiVincenzon kriteerit** ovat teoreettisen fyysikon David P. DiVincenzon vuonna 2000 esittämiä ehtoja, jotka ovat välttämättömiä kvanttitietokoneen rakentamiseksi. Kriteerit ovat:

# Skaalautuva fyysinen järjestelmä, jossa on selkeästi määritetyt kubitit.
# Kyky alustaa kubittien tila yksinkertaiseen perustilaan.
# Riittävän pitkät dekoherenssiajat.
# Universaali joukko kvanttiportteja eli kyky suorittaa kaikki kvanttilaskennan operaatiot.
# Kyky mitata kubitteja tarkasti.

Lisäksi kvanttiviestintää varten tarvitaan kaksi lisäehtoa:
# Kyky muuntaa paikallaan olevat kubitit siirrettäviksi kubiteiksi ja päinvastoin.
# Kyky siirtää luotettavasti liikkuvia kubitteja määriteltyjen paikkojen välillä.

## Lähteet
Deeper Christian Life Ministry

**Deeper Christian Life Ministry** eli **Deeper Life Bible Church** on nigerialainen Lagosissa sijaitseva seurakunta ja megakirkko. Seurakunnan tilaisuuksiin osallistuu viikoittain noin 65&nbsp;000 ihmistä. Seurakunta perustettiin vuonna 1987 nimellä Christian Life Ministry. Seurakunnan perustaja oli William Folorunsho Kumuyi ja se perustettiin alun perin raamatuntutkiskeluryhmäksi 15 opiskelijan toimesta. Myöhemmin se on kehittynyt suureksi seurakunnaksi. Seurakunnan kirkkorakennus on Afrikan suurin kirkkorakennus. Seurakunta edustaa helluntailaista pyhitys-suuntausta.

## Historia
Seurakunnan perustaja on William F. Kumuyi, joka on taustaltaan anglikaani. Kumuyi liitttyi Apostolic Faith Church-helluntaikirkkoon koettuaan hengellisen herätyksen. Vuonna 1973 hän perusti järjestön nimeltä Deeper Christian Life Ministry. Hänet erotettiin helluntaikirkosta, sillä hän oli toiminut ilman saarnalupaa ja järjesti ristiretkiä, joille tunnusomaisia olivat ihmeet ja merkit.

Kumuyi jatkoi julistustoimintaa itsenäisesti ja vuonna 1982 järjestöstä tuli Deeper Life Bible Church-kirkko. Vuosikymmenen aikana kirkkokunta kasvoi voimakkaasti. Vuoteen 1995 mennessä äitiseurakunnan tilaisuuksissa Lagosissa kävi viikoittain yli 200&nbsp;000 ihmistä. Seurakunnan arvioitu jäsenmäärä oli tuolloin puoli miljoonaa. Lisäksi Kumuyi on perustanut yli 3&nbsp;000 seurakuntaa Nigeriaan sekä satoja seurakuntia eri puolille maailmaa.

Kirkkokunta toimii myös Länsi- ja Itä-Euroopan maissa. Suomessa Deeper Life Bible Church on rekisteröity vuonna 2014.

## Lähteet
Essequibo

**Essequibo** on Guyanan pisin joki, jonka valuma-alue ulottuu kuitenkin Brasiliaan ja Venezuelaan. Joki on hieman yli tuhat kilometriä pitkä ja päättyy leveään Atlanttiin laskevaan estuaariin.

## Reitti ja valuma-alue
Essequibon lähde on Acaraivuorilla Guyanan eteläosassa lähellä Brasilian rajaa. Vuoristo on matalahko ja kostea ylänköalue, josta Essequibo virtaa pääosin pohjoiseen metsien ja savannien halki Atlanttiin. Sen pituus on kaikkiaan 1&nbsp;010 kilometriä, ja se on Guyanan pisin joki ja pisin joki Amazonin ja Orinocon välissä.

Essequibon sivujoista suurimpia on Rupununi, Potaro, Mazaruni, Siparuni, Kiyuwini, Konawaruk ja Cuyuni. Essequibo laskee Atlantiin 32 kilometriä leveän estuaarin halki. Joen uoma jakaantuu estuaarissa useaan haaraan, joita erottaa toisistaan matalat saaret.

Essequibo valuma-alue ulottuu Guyanan lisäksi Venezuelaan ja Brasiliaan. Alueen pinta-ala on 154&nbsp;175 neliökilometriä, ja sen keskimääräinen sadanta on 2&nbsp;174 millimetriä vuodessa.

## Historia ja käyttö
Essequiboa voi käyttää pienet merialukset aina Barticaan asti, joka on 80 kilometrin päässä rannikolta. Nimensä joki on saanut vuonna 1616 perustetusta hollantilaisten Essequibon siirtokunnasta.

## Lähteet
Viitasaaren sosiaali- ja terveysasema

Keski-Suomen hyvinvointialueen **Viitasaaren sosiaali- ja terveysasema** (ent. Viitasaaren terveysasema) toimii Viitasaarella osoitteessa Sairaalantie 4.

Sosiaali- ja terveysasemalla toimii lääkärien ja hoitajien vastaanotot, kiirevastaanotto, hoitotarvikejakelu, suun terveydenhuolto, mielenterveys- ja päihdepalvelut, kuntoutus ja neuvola. Terveysasemalla on mahdollisuus röntgentutkimuksiin. Asemalla toimii myös Fimlabin näytteenotto ajanvarauksella. Siellä toimii myös keinomunuaishoitoa tarjoava satelliittidialyysiyksikkö munuaisten vajaatoimintaa sairastaville potilaille.

Sosiaali- ja terveysasemalla on hoivaosasto pitkäaikaisille potilaille. Elokuussa 2023 Keski-Suomen hyvinvointialue joutui sulkemaan Viitasaaren terveysaseman akuuttiosaston hoitohenkilöstöpulasta johtuen.

Lääketieteen opiskelijayhdistyksiä edustava Suomen Medisiinariliitto palkitsi Viitasaaren terveysaseman vuosina 2020 ja 2022 ”Kandiystävällinen terveyskeskus” -tunnustuksilla.

## Lähteet
Vaaksiaiskorennot

**Vaaksiaiskorennot** (Bittacidae) on kärsäkorentoihin kuuluva hyönteishehmo. Heimon lajeista noin 75 prosenttia kuuluu *[[Bittacus]]*-sukuun, jolla on maailmanlaajuinen levinneisyys. Vaaksiaiskorentoja ei esiinny Suomessa. Viisi fossiilista Bittacidae-lajia on kuitenkin löydetty Itämeren meripihkasta 38 miljoonan vuoden takaa. 

## Suvut

* *Anabittacus* (1) Kimmins, 1929 (Chile)
* *Anomalobittacus* (1) Kimmins, 1928 (Etelä-Afrikka)
* *Apterobittacus* (1) MacLachlan, 1893 (Etelä-Yhdysvallat)
* †*Archebittacus* (1) Riek, 1955 (myöhäinen triaskausi, Australia)
* *Austrobittacus* (1) Riek, 1954 (Australia)
* *Bittacus* (124) Latreille, 1805 (maailmanlaajuinen)
* *Edriobittacus* (1) Byers, 1974 (Australia)
* Eremobittacus (2)  Byers, 1997 (Meksiko)
* †*Formosibittacus* (1) Li, Ren & Shih, 2008 (Jurakauden puoliväli, Kiina)
* *Harpobittacus* (12) Gerstaecker, 1885 (Australia)
* *Hylobittacus* (1) Byers, 1979 (USA, Meksiko)
* *Issikiella* (5) Byers, 1972 (Etelä-Amerikka)
* †*Juracimbrophlebia* Wang *et al.* 2012 (Jurakauden puoliväli, Kiina)
* †*Jurahylobittacus* (1) Li, Ren & Shih, 2008 (Jurakauden puoliväli, Kiina)
* *[[Kalobittacus]]* (8) Esben-Petersen, 1914 (Keski-Amerikka)
* †*Mongolbittacus* (1) Petrulevicius, Huang & Ren, 2007
* *Nannobittacus* (4) Esben-Petersen, 1927 (Brasil a Panamá)
* *Neobittacus* (2) Esben-Petersen, 1914 (Brasilia)
* *Orobittacus* Villegas & Byers, 1982 (Kalifornia)
* *Pazius* (8) Navás, 1913 (Brasilia - Costa Rica)
* *Symbittacus* Byers, 1986 (Australia)
* *Tytthobittacus* Smithers, 1973 (Australia)

## Lähteet
Nigerian apostolinen kirkko

**Nigerian apostolinen kirkko** () on nigerialainen Lagosissa sijaitseva seurakunta ja megakirkko. Seurakunnan tilaisuuksiin osallistuu viikoittain noin 40&nbsp;000 ihmistä. Seurakunta on perustettu vuonna 1906 ja sillä on arviolta noin 4,5 miljoonaa jäsentä vuonna 2022. Seurakunnan pastori on Gabriel Olutola. Seurakunnan kirkkorakennukseen mahtuu noin 10&nbsp;000 ihmistä. 

## Lähteet
Kalobittacus

**Kalobittacus** on kärsäkorentojen (Mecoptera) lahkoon kuuluva suku Bittacidae-heimosta. 9 lajia tunnetaan Keski-Amerikassa.

## Lajit
Kalobittacus sisältää seuraavat lajit:

* *Kalobittacus bimaculatus* Esben-Petersen, 1914
* *Kalobittacus demissus* Byers, 1996
* ''Kalobittacus forficatus'' <small>Rodríguez, 2016</small>
* *Kalobittacus hubbelli* Byers, 1965
* *Kalobittacus inornatus* Byers, 1996
* *Kalobittacus maniculatus* Byers, 1996
* *Kalobittacus masoni* Byers, 1994
* *Kalobittacus ramosus* Byers, 1958
* *Kalobittacus similis* Byers, 1994
Kalobittacus forficatus

**Kalobittacus forficatus** on kärsäkorentolaji, joka kuuluu Bittacidae-heimoon. Lajin tieteellisen nimen julkaisi ensimmäisen kerran pätevästi tutkija Emmanuel Rodríguez vuonna 2016.

Laji esiintyy Costa Ricassa.

## Lähteet
Dansk Melodi Grand Prix 1966

**Dansk Melodi Grand Prix 1966** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1966. Kilpailuun lähetettiin 250 ehdotusta, joista kuusi valittiin finaaliin. Finaali pidettiin 6. helmikuuta Kööpenhaminan Tivolin konserttisalissa. Voittajan valitsivat seitsemän ympäri Tanskaa kokoontunutta alueraatia. Kilpailun voitti Ulla Pia kappaleella "Stop – mens legen er go".

## Tulos

## Lähteet
*
*https://www.hesselholdt.dk/03-dk/gamle/1966.html
*http://natfinals.50webs.com/50s_60s/Denmark1966.html
Tor Endresen

**Tor Lars Oskar Endresen** (s. 15. kesäkuuta 1959 Bergen) on norjalainen laulaja ja revyyartisti. Hän tuli tunnetuksi 1980-luvulla jazzrumpali Pål Thowsenin johtaman yhtyeen laulajana ja *Lollipop*-televisio-ohjelman juontajana. Vuonna 1997 hän edusti Norjaa Eurovision laulukilpailussa kappaleella ”San Francisco”, joka sai nolla pistettä. Sittemmin Endresen on muun muassa esiintynyt revyyryhmä Ausekaranen kanssa. Vuonna 2020 hän levytti yhteisalbumin tyttärensä Anne-Sophie Endresenin kanssa.

Endresenin kappale "Black Rain" oli lähellä tulla *[[007 vaaran vyöhykkeellä]]* -elokuvan tunnusmusiikiksi.
## Lähteet

## Aiheesta muualla
Endresen

**Endresen** on seuraavien norjalaisten henkilöiden sukunimi:

* Egil Endresen (1920–1992), poliitikko
* Tor Endresen (s. 1959), muusikko
Pål Thowsen

**Pål Thowsen** (s. 15. heinäkuuta 1955 Lillestrøm) on norjalainen jazzrumpali. Hän on tehnyt yhteistyötä muun muassa Jon Ebersonin, Aril Andersenin, Radka Toneffsin, Ketil Bjørnstadin, Terje Gewaltin, Beate Slettevoll Lechin ja Terje Rypdalin kanssa. Thowsen on voittanut kaksi Spellemannpriseniä.
## Lähteet

## Aiheesta muualla
Exit Emotions

**Exit Emotions** on Blind Channelin viides studioalbumi, joka julkaistiin 1. maaliskuuta 2024 levymerkillä Century Media. Kappaleeseen "Where's the Exit" on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Joel Hokka – laulu
* Niko Vilhelm Moilanen – laulu
* Joonas Porko – kitara
* Olli Matela – basso
* Tommi Lalli – rummut
* Aleksi Kaunisvesi – DJ, perkussiot

## Arvostelut
* Kaaoszine: 
* Soundi: 
* Helsingin Sanomat: 
* Imperiumi: 7½/10

## Lähteet
Carl Gustaf Pilo

**Carl Gustaf Pilo** (5. maaliskuuta 1711 Runtuna – 2. maaliskuuta 1793 Tukholma) oli ruotsalainen taidemaalari. Hän erikoistui muotokuviin ja muutti 1740-luvulla Tanskaan, missä hänestä tuli hovimaalari ja kuninkaallisen taideakatemian professori sekä lopulta johtaja vuonna 1771. Jo seuraavana vuonna Pilo joutui palaamaan Ruotsiin, missä hänestä tuli vuonna 1777 taideakatemian johtaja.
## Teoksia

Portrait King Frederik V by Pilo.jpg|Fredrik V
Sofia Magdalena, Queen of Sweden (Carl Gustav Pilo) - Nationalmuseum - 21938.tif|Sofia Magdalena (1765)
Gustav IIIs coronation StockholmStorkyrkan com.jpg|Pilon tunnetuin maalaus, *Kustaa III:n kruunajaiset*, jäi kesken taiteilijan kuoltua. Hän oli tuolloin maalannut sitä 13 vuoden ajan.


## Lähteet

## Aiheesta muualla
King Gizzard and the Lizard Wizard

**King Gizzard and the Lizard Wizard** on Australian Melbournessa vuonna 2010 muodostettu rockyhtye, joka yhdistelee tuotannossaan musiikin useita eri tyylilajeja. Musiikillisen kokeilevuutensa lisäksi yhtye tunnetaan tiheästä julkaisutahdistaan, sillä esimerkiksi vuoden 2017 aikana se julkaisi yhteensä 5 erillistä studioalbumia. Yhtye kuitenkin päihitti aiemman saavutuksensa vuonna 2022 julkaisemalla vuodessa toiset viisi albumia, joista peräti kolme julkaistiin saman kuukauden aikana.

King Gizzard and the Lizzard Wizardin oli määrä esiintyä Suomessa Flow Festivaalilla elokuussa 2022 osana Euroopan kiertuettaan, mutta joutui perumaan saapumisensa laulaja Stu Mackenzien terveysongelmien vuoksi. 

## Jäsenet

### Nykyiset

* Stu Mackenzie (laulu, kitara, basso, koskettimet, huilu) 2010–
* Ambrose Kenny-Smith (laulu, huuliharppu, koskettimet) 2010–
* Joey Walker (kitara, basso, koskettimet, laulu) 2010–
* Cook Craig  (kitara, basso, laulu) 2010–
* Lucas Harwood (basso, koskettimet) 2010–
* Michael Cavanagh (rummut, lyömäsoittimet) 2010–

### Entiset

* Eric Moore (rummut, lyömäsoittimet, managerointi) 2010–2022

## Diskografia
**Albumit**

* Willoughby's Beach (2011)
* 12 Bar Bruise (2012)
* Eyes Like The Sky (2013)
* Float Along — Fill Your Lungs (2013)
* Oddments (2014)
* I'm In Your Mind Fuzz (2014)
* Quarters! (2015)
* Paper Mâché Dream Balloon (2015)
* Nonagon Infinity (2016)
* Flying Microtonal Banana (2017)
* Murder of the Universe (2017)
* Sketches of Brunswick East (2017)
* Polygondwanaland (2017)
* Gumboot Soup (2017
* Fishing For Fishies (2019)
* Infest the Rats' Nest (2019)
* K.G. (2020)
* L.W. (2021)
* Butterfly 3000 (2021)
* Made In Timeland (2022)
* Omnium Gatherum (2022)
* Ice, Death, Planets, Lungs, Mushrooms and Lava (2022)
* Laminated Denim (2022)
* Changes (2022)
* PetroDragonic Apocalypse; or, Dawn of Eternal Night:... (2023)
* The Silver Cord (2023)
* Flight b741 (2024)
* Phantom Island (2025)

## Lähteet
Runtuna

**Runtuna** on entinen taajama ja nykyinen pientaajama Nyköpingin kunnassa Ruotsissa. Se menetti taajamastatuksensa vuonna 2020, kun sen asukasluku alitti 200.
## Tunnettuja henkilöitä
* Carl Gustaf Pilo (1711–1793), taidemaalari
## Lähteet

## Aiheesta muualla
United Family International Church

**United Family International Church** (UFIC) on zimbabwelainen Hararessa sijaitseva seurakunta ja megakirkko. Seurakunnan tilaisuuksiin osallistuu viikoittain noin 35&nbsp;000 ihmistä. Seurakunta perustettiin vuonna 2006. Seurakunnan perustajia ovat Emmanuel Makandiwa ja tämän vaimo Ruth Makandiwa. Kirkkoon mahtuu noin 20&nbsp;000 ja se on suosittu turistinähtävyys. UFIC-kirkkokunnalla on yli 100 toimipistettä ja se toimi muun muassa Zimbabwessa, Etelä-Afrikassa, Sambiassa, Botswanassa, Yhdistyneessä kuningaskunnassa, Australiassa ja Yhdysvalloissa.

## Lähteet
Mikko J. Aro

**Mikko Juho Aro** (s. 1. lokakuuta 1945 Helsinki) on suomalainen eläköitynyt yritysjohtaja, joka on saanut  teollisuusneuvoksen arvonimen.

Aro syntyi ekonomi Paavo Aron ja Martta Kosken perheeseen ja avioitui 1969 sairaanhoitaja Helena Laurilan kanssa. Hän tuli ylioppilaaksi Arkadian yhteislyseosta 1965 ja valmistui ekonomiksi Helsingin kauppakorkeakoulusta 1971. Aro oli Tukkukauppojen Oy:n tuotepäällikkö 1970–1972, Oy Suomen CPC:n markkinointipäällikkö 1972–1975, Oy Trans-Meri Ab:n markkinointipäällikkö 1975–1977,  Oy Airam Ab:n tulosyksikön johtaja 1977–1982, Helvar Oy:n toimitusjohtaja 1982–1996 ja hallituksen jäsen vuodesta 1983 sekä Oy Helvar Merca Group Ab:n Merca-liiketoimintaryhmän johtaja 1996. Metorex International Oy:n toimitusjohtaja Aro oli 1997–2002 ja toimi myös yhtiön hallituksen puheenjohtajana. Okmetic-yhtiön hallituksen puheenjohtajana Aro toimi tämän jälkeen vielä vuoteen 2008 asti. Arolla on ollut myös useita liike-elämän ja muita luottamus- ja asiantuntijatehtäviä. Teollisuusneuvoksen arvonimen hän sai 1996.

## Lähteet
Rayo-luokka

**Rayo-luokka** oli Espanjan laivaston kahden kaksikantisen 80-tykkisen linjalaivan muodostama alusluokka.

## Suunnittelu
Alukset olivat ensimmäiset Ferdinand VI kaudella tilatut. Pedro de Torres suunnitteli alukset ja vastasi niiden valmistuksesta. Kuten kaikki Havannassa valmistetut alukset niiden valmistuksessa käytettiin mahonkia ja sikarilaatikkopuuta (Cedrela Odorata).

## Alukset

## Lähteet
*

### Viitteet
Advent Christian General Conference

**Advent Christian General Conference** (ACGC) eli **Advent Christian Church** on Pohjois-Amerikassa toimiva adventtikirkko, joka kehittyi William Millerin opetuksista 1840-luvun lopulla. Kirkko on järjestäytynyt vuonna 1860. Vuonna 1965 Life and Advent Union sulautui kirkkoon. ACGC on evankelikaalisen kattojärjestön National Association of Evangelicalsin jäsen.

Kirkon opin painopiste on Kristuksen toisen tulemisen odottamisessa, viimeisessä tuomiossa ja paratiisissa maan päällä. Kirkko on järjesäytynyt kongregationalistisen seurakuntakäistyksen mukaan. Kirkon oppi eroaa seitsemännen päivän adventismista siinä, että se järjestää jumalanpalveluksia sunnuntaisin.

## Lähteet
Haakon Eerikinpoika

**Haakon Eerikinpoika** (998–1029) oli norjalainen jaarli. Hän oli jaarli Eerik Haakoninpojan ja Tanskan kuninkaan Sven Haaraparran tyttären Gydan poika.

Haakonista tuli vuonna 1014 isänsä Eerik Haakoninpojan seuraaaja Länsi-Norjan ja Trøndelagin jaarlina, kun Eerik purjehti tukemaan Knuut Suurta tämän valloittaessa takaisin isänsä Sven Haaraparran valtakuntaa Englannissa.

Norjan kuningas Olavi Pyhä vangitsi Haakon Eerikinpojan syksyllä 1015, mutta Haakon vapautettiin vastineeksi siitä, että hän lähti isänsä luo Englantiin. Olavin lähdettyä Norjasta Knuut Suuri palautti Haakonille jaarlin arvon, mutta paluumatkalla Norjaan talvella 1029 Haakon hukkui Pentlandinvuonoon.

## Lähteet
Griffon d'ecurie

**Griffon d'ecurie** on sukupuuttoon kuollut belgialainen koirarotu.

## Ulkonäkö
Griffon d'ecurie kuului pinserin- ja snautserintyyppisiin rotuihin. Se oli pienikokoinen ja karkeakarvainen.

## Alkuperä
Rotu tunnettiin keskiajalta lähtien, ja se jalostettiin alun perin rottakoiraksi belgialaisille talleille. Se kuoli sukupuuttoon arviolta 1800-luvulla, kun tarve tallikoirille hiipui hevosvankkureiden vaihduttua autoihin.

## Vaikutus nykyisiin rotuihin
Rotua alettiin risteyttää 1700–1800-luvuilla kingcharlesinspanielin ja mopsin kanssa, mikä pienensi koirien kokoa ja muutti niiden kuonon muotoa. Lopputuloksena uskotaan syntyneen kolme nykyistä belgialaista griffonia: griffon belge, griffon bruxellois ja petit brabançon.

## Lähteet
Kim Ignatius

**Kim Ignatius** (s. 1956) on suomalainen liikemies ja hallitusammattilainen.  Hän on  talousjohtaja, Fortumin johtokunnan jäsen, Directors' Institute Finland - DIF:in hallituksen puheenjohtaja. Koulutukseltaan Ignatius on ekonomi. 

Ignatius on toiminut TeliaSonerassa, Sanoma-konsernin talousjohtajana, Tamro Oyj:n,
Rovio Entertainment Oyj:n ja Elisa-yhtiöiden piirissä, sekä Pihlajalinna Oy:ssä mukana avainhenkilönä.

## Lähteet
* dif.fi/avainhenkilot/kim-ignatius/

### Viitteet

## Aiheesta muualla
* TeliaSoneran Kim Ignatius siirtyy SanomaWSOY:hyn 2008
Pelastussukellusvene

**Pelastussukellusvene** on pieni sukellusvene, jonka tehtävä on sukeltaa  haaksirikkoutuneen sukellusveneen luokse ja pelastaa sen miehistö. 

## Toimintaperiaate

Pelastussukellusveneen saaminen onnettomuuspaikalle täytyy tehdä nopeasti, sillä rikkoutuneen tai jumiutuneen sukellusveneen miehistö ei pärjää kauaa ilman vettä, ruokaa ja lämmitystä. Pelastussukellusvene voidaan kuljettaa suurella lentokoneella lähemmäs kohdealuetta tai tapahtumapaikalle laivalla tai suuremmalla sukellusveneellä.

Pelastustilanteessa sukellusvene telakoituu apua tarvitsevan sukellusveneen luukulle, jonka kautta selviytyjät siirtyvät toiseen sukellusveneeseen ja kuljetetaan emäalukselle. Pelastussukellusveneet voivat kuljettaa ihmisiä yleensä vain muutamasta muutamaan kymmeneen, joten pelastuskohteelle joudutaan tekemään useita sukelluksia koko miehistön pelastamiseksi.

## Käyttö

Pelastussukellusveneitä ei ole runsaasti, joten sukellusveneonnettomuuksissa on tarjottu kansainvälistä pelastusapua, esimerkiksi Venäjän laivaston *[[Kursk (sukellusvene)|Kurskin]]*, Argentiinan laivaston *[[ARA San Juan (S-42)|ARA San Juanin]]* ja Indonesian laivaston *[[KRI Nanggala]]n* onnettomuuksissa. Pelastussukellusveneitä on esimerkiksi Intian, Ruotsin (URF), Singaporen, Venäjän ja Yhdysvaltain laivastoilla. Britannialla, Ranskalla ja Norjalla on yhteinen NATO Submarine Rescue System -hanke.

## Lähteet
Profiiliohjattu optimointi

**Profiiliohjattu optimointi** (, PGO, tai , FDO) tarkoittaa tietotekniikassa ohjelmointikielen kääntäjän tekniikkaa, jossa ohjelman optimointiin käytetään tietoa (profiilia) ohjelman aiemmasta suorituksesta. Kääntäjälle annetaan aiemmasta suorituksesta tietoa, jolloin se voi uuden käännöksen yhteydessä tehdä vastaavasti ohjelman suoritukseen sopivia optimointeja. Esimerkiksi kääntäjä voi aggressiivisemmin korvata funktiokutsut ohjelman rungolla (inline).
Profiilin avulla voi saada merkittävästi paremman tuloksen SPEC2000-suorituskykytestissä, mutta haittapuolena on ohjelman kääntäminen kahdesti, joka suurissa projekteissa vie merkittävän paljon aikaa. Profiiliohjattua optimointia ei myöskään ole mahdollista käyttää kaikissa tilanteissa.

Profiiliohjatussa optimoinnissa harvoin suoritettu ohjelmakoodi kuten virheet ja rajatapaukset saavat vähemmän painoarvoa ohjelma kriittisellä suorituspolulla. Ohjelmoija voi myös itse käyttää haarautumisen vihjeitä kuten C++20 avainsanoja `` ja ``, tai `inline` avainsanaa. Tällöin kääntäjä voi tehdä oletuksia yleisemmin suoritetusta polusta.

Profiilin luomiseen ohjelma käännetään instrumentoidussa moodissa, jolloin siihen on lisätty koodilohkojen alkuun koodia suorituksen seuraamiseen. Lopuksi ohjelman on tallennettava suoritustiedot jatkokäyttöä varten. Profiiliohjattu optimointi on tarkoitettu kehityksen viimeiseen vaiheeseen ja muilla keinoilla voi saada merkittävämpiä tuloksia kuten algoritmien ja tietorakenteiden optimoinnilla.

## Katso myös
* Haarautumisen ennakointi

## Lähteet
Polyglykolidi

**Polyglykolidi** eli **polyglykolihappo** tai **PGA** on polyestereihin kuuluva polymeeri. Sen monomeerinä käytetään glykolihappoa tai glykolidia. Polyglykolidia on biohajoavaa, ja sillä on käyttökohteita lääketieteessä.

## Ominaisuudet
Polyglykolidi on termoplastinen polymeeri. Sen sulamispiste on 220–230 °C ja lasisiirtymälämpötila on 35–40 °C. Polymeeri on liukenematon useisiin orgaanisiin liuottimiin esimerkiksi asetoniin, tetrahydrofuraaniin, kloroformi tai tolueeniin, ja liukenee vain fluorattuihin liuottimiin, kuten heksafluori-isopropanoliin. Kiteisyydeltään polyglykolidi on puolikiteistä kiteisyysasteen ollessa 45–55 %. Yhdisteen tiheys on 1,5–1,7 g/cm3. Varsinkin molekyylimassaltaan suuren polyglykolidin vetolujuus, lämmönkesto ja kaasujen läpäisynestokyky ovat paremmat kuin monilla muilla biohajoavilla polymeereillä, esimerkiksi polylaktidilla, mutta se voi olla haurasta. Aine on biohajoavaa ja sopii hyvin yhteen kudosten kanssa, tosin voi myös aiheuttaa tulehdusta.

## Valmistus ja käyttö
Polyglykolidia valmistettiin ensimmäisen kerran vuonna 1893. Sitä voidaan valmistaa kuumentamalla glykolihappoa happojen katalysoimana, mutta näin saadaan aikaiseksi polymeeri, jonka molekyylimassa on korkeintaan 10&nbsp;000–90&nbsp;000 g/mol. Molekyylimassaa saadaan kohotettua tislaamalla reaktiossa muodostuvaa vettä pois tolueenin kanssa atseotrooppisena seoksena. Polymeeriä syntyy myös kuumennettaessa natriumklooriasetaattia tai muita halogenoasetaatteja noin 160 °C:n lämpötilaan, mutta useimmiten näin muodostuvan polymeerin molekyylimassa on vain muutamia tuhansia grammoja moolia kohden.

Tavanomaisin tapa valmistaa molekyylimassaltaan suurta polyglykolidia muistuttaa polylaktidin valmistusta. Ensimmäisessä vaiheessa glykolihappoa kuumennetaan niin, että muodostuu oligomeeri. Oligomeeria kuumennetaan alennetussa paineessa, jolloin se hajoaa glykolidiksi kutsutuksi laktoniksi. Polyglykolidia valmistetaan glykolidista renkaanavautumispolymeroinnilla 150–230 °C:n lämpötilassa. Reaktiossa useimmiten käytetty katalyytti on tinaoktoaatti, mutta myös esimerkiksi sinkkiasetaattia tai alumiiniyhdisteitä voidaan käyttää. 
:

Polyglykolidista valmistetaan kuituja, kalvoja ja muita ruiskuvalulla tai ekstruusiolla valmistettavia tuotteita. Yleisimmät käyttökohteet ovat lääketieteessä esimerkiksi tikkien ja muiden ompeleiden materiaalina, luunmurtumien korjauksessa käytettävien nastojen ja muiden luukiinnikkeiden valmistus ja lääkeaineiden annostelusovellutukset. Yhdiste hajoaa ihmisen elimistössä nopeasti. Polyglykolidia voidaan käyttää myös pinnoitteiden ja pakkausten materiaalina. Sitä käytetään myös seoksina muiden polymeerien kanssa ja glykolidista valmistetaan lisäksi polymeerejä laktidin tai kaprolaktonin kanssa. Polyglykolidin käytön yleistymistä haittaa sen suhteellisen kallis hinta.

## Lähteet
Slut!

**"Slut!"** on yhdysvaltalaisen laulaja Taylor Swiftin kappale albumilta *[[1989 (Taylor’s Version)]]*, joka ilmestyi 27. lokakuuta 2023. Sen ovat säveltäneet ja tuottaneet Swift, Jack Antonoff ja Patrick Berger. Kappale julkaistiin promosinglenä iTunes-kaupassa. Italiassa kappale julkaistiin myös radiosinglenä.

”"Slut!"” nousi Yhdysvalloissa Billboard 100 -listan sijalle 3. Samalla viikolla albumin toiset kappaleet ”Is It Over Now?” ja ” Now That We Don’t Talk” olivat sijoilla yksi ja kaksi. ”"Slut!"” nousi kymmenen kärkeen myös muun muassa Isossa-Britanniassa, Kanadassa, Australiassa ja Uudessa-Seelannissa. 

## Tyyli ja sanoitukset
Kappale on hidastempoinen popballadi. Sanoitukset kertovat intensiivisestä romanssista, joka kohtaa vastustusta ulkopuolelta. Swift kommentoi kappaleessa kritiikkiä, jota hän ja moni muu nainen on saanut, kun on seurustellut muiden mielestä liian monien miesten kanssa.

## Julkaisu
”"Slut!"” oli alun perin tarkoitettu Swiftin vuoden 2014 albuille *[[1989 (Taylor Swiftin albumi)|1989]]*, mutta jätettiin pois albumilta. Swiftin mukaan pääsyy oli se, että kappaleessa oli sama teema kuin albumin kappaleessa ”Blank Space”. Toisena syynä oli, että kappaleessa oli Swiftin mielestä Kalifornian tunnelma, kun taas albumi kuvasi New Yorkia.

Kappale levytettiin uudelleen ja lisättiin albumin uudelle versiolle *[[1989 (Taylor’s Version)]]* vuonna 2023. Albumi *1989 (Taylor’s Version)* on uudelleen levytetty versio alkuperäisestä albumista. Swift levyttää vanhaa tuotantoaan uudelleen levy-yhtiökiistojen takia.

”"Slut!"” julkaistiin promosinglenä iTunes-kaupassa. Italiassa kappale oli myös radiosingle. Akustinen versio kappaleesta julkaistiin Swiftin verkkokaupassa albumin digitaalisella *Deluxe+*-versiolla. 

## Listasijoitukset

## Myyntipalkinnot

## Huomioita

## Lähteet

## Aiheesta muualla
* Kappaleen lyriikkavideo
Vampulan tuulivoimapuisto

**Vampulan tuulivoimapuisto** on Satakunnan Huittisten Vampulassa Punolan kaivoksella sijaitsevan tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 900 kilowattia eli 0,9 megawattia. Tuulivoimapuiston on rakentanut ja sen omistaa Nordeco Oy.

## Yleistä
Vampulassa Matkusjoen itäpuolella sijaitsee Nordkalkin kalsiittikalkkikaivos eli Punolan kaivos. Avokaivoksen viereen on kasattu 40 metriä korkea sivukivikasa, jolla on tasainen laki. Sinne on pystytetty kolme tuulivoimalaitosta 200 metriä pitkään riviin. Voimalat sijaitsevat siellä 130–140 metrin korkeudella mpy. Ne näkyvä hyvin kantatien 41 kulkijoille.

Tuulivoimalaitokset ovat tanskalaisen Nordtankin valmistamaa NTK300/31-mallia, jonka tuuliturbiinin halkaisija 31 metriä, ja jonka kapasiteetti on 300 kilowattia eli 0,3 megawattia.

## Historiaa
Tanskasta käytettyinä hankitut tuulivoimalaitokset ovat tuottaneet sähköä vuodesta 2013 alkaen.

## Katso myös
* Luettelo Suomen tuulivoimaloista
* Santionvuoren tuulivoimalaitos, Nordeco Oy

## Lähteet
Doggermatalikon maanjäristys 1931

**Doggermatalikon maanjäristys 1931** oli 7. kesäkuuta 1931 merellä Doggermatalikolla sattunut maanjäristys, joka oli Richterin asteikolla mitattuna voimakkain (6,1 Richteriä) koskaan Isossa-Britanniassa mitattu maanjäristys. Maanjäristyksen keskus sijaitsi 120 kilometriä Great Yarmouthista koilliseen.

Doggermatalikon maanjäristys tunnettiin suurimmassa osassa Isoa-Britanniaa, Irlannin itäosissa, Alankomaissa, Belgiassa, Ranskan pohjoisosissa, osissa luoteista Saksaa, Tanskassa ja osissa lounaista Norjaa. Vahinkoja ilmoitettiin 71:stä eri paikasta Isossa-Britanniassa. Suurimmat aineelliset vahingot ilmoitettiin Fileysta. Vahinkoja kärsivät myös esimerkiksi Bridlington, Beverley ja Kingston upon Hull. Staines-upon-Thamesissa romahti tehtaan katto. Lontoossa Madame Tussaudsin vahakabinetissa putosi murhaaja Hawley Harvey Crippeniä esittävän teoksen pää.

Maanjäristys sattui 7. kesäkuuta 1931 kello 0.25 Greenwichin aikaa. Useista merellä olleista aluksista ilmoitettiin tärähtelyn kokemisesta. Nainen Kingston upon Hullissa kuoli ilmeisesti maanjäristykseen liittyneeseen sydänkohtaukseen.

## Lähteet
Lorentz Kristoffer Stobée

**Lorentz Kristoffer Stobée**, alkuperäinen nimi *Stobæus*, (1676–1756) oli ruotsalainen sotilas ja poliitikko. Stobée oli vuodesta 1699 linnoitusväen upseeri, ja hänet lähetettiin vähän myöhemmin Suomeen osallistumaan rajalla varustelutöihin. Hän toimi vuodesta 1702 Viipurin ja Käkisalmen linnoitusten vahvistamiseksi ja laajentamiseksi. Viipurin antautuessa 1710 hän joutui venäläisten vangiksi mutta karkasi 1715 sotavankeudesta. Hän toimi sittemmin linnoitustöissä Skånessa ja seurasi 1718 Kaarle XII:ta Norjaan. Kuninkaan kuoleman jälkeen Stobéesta tuli holsteinilaisen puolueen johtaja, ja hän joutui joksikin aikaa aiheettoman syytöksen nojalla vankilaan. Stobée sai 1739 kenraalimajurin arvon, ja hänestä tuli linnoitustoimen johtaja, 1741 hänestä tuli maaherra ja ylikomendantti Göteborgiin. Hän erosi viroista 1749. Hänet valittiin 1739 Ruotsin tiedeakatemiaan.

## Lähteet

## Aiheesta muualla
I Bet You Think About Me

**I Bet You Think About Me** (koko nimi ”I Bet You Think About Me (Taylor's Version) (From the Vault)”) on yhdysvaltalaisen laulaja Taylor Swiftin kappale, jolla esiintyy myös yhdysvaltalainen countrylaulaja Chris Stapleton. Kappale julkaistiin albumilla *[[Red (Taylor’s Version)]]*, joka ilmestyi 12. lokakuuta 2021. Swift kirjoitti kappaleen Lori McKennan kanssa ja tuotti sen Aaron Dessnerin kanssa. 

”I Bet You Think About Me” julkaistiin singlenä Yhdysvaltain countryradioon kolme päivää albumin ilmestymisen jälkeen. Se nousi singlelistan sijalle 22. Kappale sai parhaan countrykappaleen Grammy-ehdokkuuden.

## Taustaa
Albumi *[[Red (Taylor’s Version)]]* on uudelleen levytetty versio Taylor Swiftin vuoden 2014 albumista *[[Red (Taylor Swiftin albumi)|Red]]*. Swift levyttää vanhaa tuotantoaan uudelleen levy-yhtiökiistojen takia. ”I Bet You Think About Me” oli tarkoitettu alkuperäiselle *Red*-albumille. Swift ja McKenna kirjoittivat kappaleen vuonna 2011. Kappale jäi kuitenkin tuolloin pois levyltä. Se levytettiin uudelleen vuonna 2021 ja lisättiin *Red (Taylor’s Version)* -albumille.

## Tyyli ja sanoitukset
”I Bet You Think About Me” on tyyliltään countrya. Kappale on humoristinen erolaulu. Laulaja piikittelee siinä entistä poikaystävää, joka oli laulajaa hienompi ja rikkaampi ja piti itseään parempana.

## Vastaanotto
”I Bet You Think About Me” nousi Yhdysvalloissa Billboard Hot 100 -listan sijalle 22 ja countrylistan sijalle. Kappale oli lisäksi listoilla Kanadassa ja Australiassa. Single on myynyt kultaa Australiassa, Uudessa-Seelannissa ja Brasiliassa. Kappale oli ehdolla parhaaksi countrykappaleeksi vuoden 2023 Grammy-gaalassa.

## Musiikkivideo
Kappaleeseen kuvattiin musiikkivideo, jonka ohjasi näyttelijänä tunnettu Blake Lively. Video on Livelyn esikoisohjaus. Videossa esiintyvät Swiftin lisäksi muun muassa Miles Teller ja Aaron Dessner. Chris Stapleton ei ole mukana videolla. Teller esittää naimisiin menevää miestä ja Swift ex-tyttöystävää, joka ilmaantuu häihin kutsumatta.

## Listasijoitukset

## Myyntipalkinnot

## Lähteet

## Aiheesta muualla
* I Bet You Think About Me -musiikkivideo
Message in a Bottle (Taylor Swiftin kappale)

**Message in a Bottle** (koko nimi albumilla ”Message in a Bottle (Taylor's Version) (From the Vault)”) on yhdysvaltalaisen laulaja Taylor Swiftin kappale albumilta *[[Red (Taylor’s Version)]]*, joka ilmestyi 12. lokakuuta 2021. Swift kirjoitti kappaleen Max Martinin ja Shellbackin kanssa. Tuottajina toimivat Shellback ja Elvira Anderfjärd.
Kappale julkaistiin singlenä Yhdysvaltain popradioon neljä päivää albumin ilmestymisen jälkeen. Kappaleesta julkaistiin lisäksi remix ”Message in a Bottle (Fat Max G Remix)”.

Albumi *Red (Taylor’s Version)* on uudelleen levytetty versio Taylor Swiftin vuoden 2014 albumista *[[Red (Taylor Swiftin albumi)|Red]]*. Swift levyttää vanhaa tuotantoaan uudelleen levy-yhtiökiistojen takia. "Message in a Bottle" oli tarkoitettu alkuperäiselle *Red*-albumille, mutta jäi tuolloin pois levyltä. Se levytettiin uudelleen vuonna 2021 ja lisättiin *Red (Taylor's Version)* -albumille.

Kappale menestyi kaupallisesti kohtalaisesti. Se nousi Yhdysvalloissa Billboard 100 -listan sijalle 45. Kappale oli lisäksi listoilla Kanadassa, Australiassa ja Uudessa-Seelannissa.

## Listasijoitukset

## Myyntipalkinnot

## Lähteet

## Aiheesta muualla
* Message in a Bottle -lyriikkavideo
The Last Time (Taylor Swiftin kappale)

**The Last Time** on yhdysvaltalaisen laulaja Taylor Swiftin kappale, jolla vierailee Snow Patrol -yhtyeestä tuttu pohjoisirlantilainen laulaja Gary Lightbody. Kappale julkaistiin albumilla *[[Red (Taylor Swiftin albumi)|Red]]* 22. lokakuuta 2012. Sen ovat säveltäneet Swift, Lightbody ja kappaleen tuottaja Jacknife Lee. 

”The Last Time” julkaistiin singlenä Isossa-Britanniassa 4. marraskuuta 2013. Se oli albumin seitsemäs ja viimeinen single. Kappale menestyi kaupallisesti albumin aiempia singlejä heikommin. Se nousi Britannian singlelistan sijalle 25. Kappaleelle julkaistiin myös musiikkivideo, joka sisältää otoksia live-esityksestä *[[The Red Tour]]* -kiertueelta.

Kappaleen uusi versio ”The Last Time (Taylor’s Version)” julkaistiin albumilla *[[Red (Taylor’s Version)]]* vuonna 2021. Swift on levyttänyt vanhaa tuotantoaan uudelleen levy-yhtiökiistojen takia. Lightbody vierailee myös uudella versiolla. Jacknife Lee on tuottanut molemmat levytykset. ”The Last Time (Taylor’s Version)” nousi Yhdysvalloissa Billboard Hot 100 -listan sijalle 29.

## Tyyli ja sanoitukset
”The Last Time” on tyyliltään alternative rockia. Kappale kertoo vaikeuksissa olevasta suhteesta ja anteeksiannosta molempien osapuolten näkökulmasta. Pariskunnan mies on jättänyt naisen useampaan kertaan, mutta palaa aina hänen luokseen. 

## Kaupallinen menestys
”The Last Time” menestyi kaupallisesti heikommin kuin albumin aiemmat singlet. Kappale nousi Britannian singlelistan sijalle 25. Irlannissa se oli sijalla 15 ja Kanadassa sijalla 73. Yhdysvalloissa kappale ei noussut Billboard Hot 100 -listalle, mutta oli Bubbling Under Hot 100 -listan sijalla 3. Bubbling Under Hot 100 listaa parhaiten menestyneet kappaleet, jotka eivät ole nousseet Billboard Hot 100 -listalle. 

Vuonna 2021 julkaistu uusi levytys ”The Last Time (Taylor’s Version)” nousi listoille useissa maissa. Se oli Yhdysvalloissa Billboard Hot 100 -listan sijalla 29.

## Listasijoitukset
 

## Lähteet

## Aiheesta muualla
*  The Last Time -musiikkivideo
Chelonoidis porteri

**Chelonoidis porteri** on maakilpikonnien heimoon kuuluva kilpikonnalaji.  Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. 

Koiraan kilven halkaisija voi olla 115 cm, naaraan noin 95 cm. Se on aktiivinen päiväsaikaan, jolloin se etsiskelee ruokaa ja levähtää välillä lätäköissä tai korkean ruohon suojissa. Se syö monipuolista kasvisravintoa, johon on alkanut kuulua myös vieraslajien marjoja ja hedelmiä kuten guavaa ja karhunvatukkaa. Myös raadot kuuluvat sen ruokavalioon.

Noin 77 % *Chelonoidis porteri* -lajin kilpikonnista muuttaa säännöllisesti noin 10 km matkan alueelle, jossa on tarjolla rehevintä kasvillisuutta. Tätä vuosimuuttoa sääntelee sadekausien vaihtelu. Muissa yksilöissä on joitakin, jotka vaeltelevat ilman säännöllistä rytmiä, tutkien opportunistisesti aivan uusia alueita. 

*Chelonoidis porteri* -lajin kilpikonnia tavataan Galápagossaariin kuuluvan Santa Cruzin lounaisosassa. Saarella pysähtyneet merimiehet ja myöhemmin uudisasukkaat käyttivät kilpikonnia ravinnokseen. Ihmisen mukana saarelle tulleet vuohet ja aasit ovat myös muokanneet kasvillisuutta ja siten haitanneet näiden kilpikonnien menestymistä. 

Koiraat taistelevat puremalla, sihisemällä ja tönimällä toisiaan kilvillään. Myös naaraat käyttäytyvät aggressiivisesti vallatessaan parhaita pesimäpaikkoja. Pesimäkausi alkaa parinvalinnalla helmi–maaliskuussa. Naaras munii kuivalle alankoalueelle toukokuussa 7–21 munaa, jotka kuoriutuvat 110–250 päivän kuluttua. *Chelonoidis porteri* -kilpikonnat voivat elää ainakin 175-vuotiaiksi. 

## Lähteet
Tuuppaus

**Tuuppaus** () on käyttäytymistalouden käsite, jota käytetään kuvaamaan politiikkakeinoja, joiden tarkoituksena on helpottaa yksilöiden päätöksentekoa ja edistää heidän hyvinvointiaan rajoittamatta heidän toimintavapauttaan. Tämä voidaan saavuttaa vaikuttamalla rutiinikäyttäytymiseen tai yksinkertaistamalla valintoja tilanteissa, joissa on monimutkaista tietoa. Esimerkkejä tuuppausmalleista ovat yritykset tarjota pienempiä lounasannoksia ruokahävikin vähentämiseksi tai lisätä pyörätien päähän viiva, joka ohjaa pyöräilijät pyöräparkkiin.

Tuuppaus ei ole riippuvainen taloudellisista kannustimista, eli se ei tarjoa käyttäjille palkkiota oikean toiminnan tekemisestä. Sen sijaan palkkion antamista oikein toimivalle henkilölle kutsutaan ”halaukseksi” (engl. *hug*). Molemmat ovat kuitenkin lempeitä menetelmiä, toisin kuin väärintekijän rankaiseminen ”läimäisemällä” (engl. *smack*) tai virheiden tekemisen estäminen kokonaan ”tönäisemällä” (engl. *shove*).

Tuuppaus toimii usein alitajuisella tasolla, eli se tekee tietyistä valinnoista todennäköisempiä ilman, että tuupattava huomaa sitä. Esimerkkinä tästä on se, että jos ravintola asettaa kasvisvaihtoehdon ruokalistan yläosaan, useammat ihmiset valitsevat sen tietämättä miksi. Tätä kutsutaan tyypin 1 tuuppaukseksi. Tuuppaus voi kuitenkin myös vaikuttaa tietoiseen mieleen, kuten esimerkissä kärpäsestä WC-pöntössä. Miehet huomaavat sen ja tähtäävät tarkoituksella siihen (katso kuva oikealla). Tätä kutsutaan tyypin 2 tuuppaukseksi.
Tuuppauksen englanninkielisen vastineen nudging lanseerasivat vuonna 2008 Richard Thale ja Cass Sunstein asiaa käsittelevässään teoksessaan. Richard Thale sai vuonna 2017 Ruotsin keskuspankin myöntämän taloustieteen Nobel-palkinnon ”panoksestaan käyttäytymistalouteen”.

Ruotsissa useat kunnat, muun muassa Göteborgin kunta, ovat toteuttaneet tuuppaushankkeita roskaamisen vähentämiseksi.

## Katso myös
* Manipulointi
* Tarkkailla ja rangaista (biovalta)
## Lähteet
Jason Lavery

**Jason Edward Lavery** on yhdysvaltalainen historioitsija ja professori, joka on erikoistunut Suomen ja Pohjoismaiden historiaan. Hän on työskennellyt Oklahoma State Universityssä vuodesta 1997. Helsingin yliopisto myönsi hänelle Suomen ja Skandinavian kirkkohistorian dosentin arvon vuonna 2010. Hän väitteli tohtoriksi Yalen yliopistosta vuonna 1997, väitöskirjalla *The Holy Roman Empire and the Danish-Swedish Rivalry, 1563-1576*. Lavery toimi Society for the Advancement of Scandinavian Study -tiedeyhdistyksen puheenjohtajana vuosina 2009–2011. Häntä on haastateltu Suomi-asiantuntijana australialaisessa ja yhdysvaltalaisessa mediassa.

Suomeen Lavery saapui ensimmäisen kerran vuonna 1982 vaihto-oppilaana Ylivieskaan. Hän on luennoinut Helsingin seudun kesäyliopistossa 1990-luvulta alkaen. Hänet valittiin vuoden 2010 kesäyliopisto-opettajaksi Suomen kesäyliopistojen vuosikokouksessa. Hän sai Alfred Kordelinin säätiöltä rahoitusta vuonna 2004 englanninkielisen Suomen historian yleisesityksen laatimiseen. 

## Kirjallinen tuotanto
* 
* 
* 

## Lähteet
Danielle Allen

**Danielle Susan Allen** (s. 1971 Takoma Park, Maryland) on yhdysvaltalainen yhteiskuntatieteilijä ja antiikintutkija.

Allen opiskeli Kalifornian Claremont High Schoolissa. Hän sai antiikin tutkimuksessa kandidaatin arvon Princetonin yliopistosta. Maisterin ja filosofian tohtorin arvot hän sai antiikin tutkimuksesta Cambridgen yliopiston King's Collegesta. Lisäksi Allen sai maisterin ja filosofian tohtorin arvot yhteiskuntatieteessä Harvardin yliopistosta. Hänen isänsä on yhteiskuntatieteilijä William B. Allen, joka sai Ronald Reaganin nimityksestä paikan United States Commission on Civil Rightsissa. Myös Danielle Allen oli nuorena republikaani, mutta on sittemmin toiminut muun muassa Barack Obaman kampanjan organisoijana. Tutkimustyössään Allen on keskittynyt tarkastelemaan oikeutta, kansalaisuutta ja demokratiaa Antiikin Kreikassa ja Yhdysvaltain nyky-yhteiskunnassa.

Allen opetti vuosina 1997–2007 Chicagon yliopistossa. Vuosina 2007–2015 hän oli Princetonin yliopiston Institute for Advanced Studyn UPS Foundation -professori, minkä jälkeen hän liittyi Harvardin yliopiston henkilökuntaan. Siellä hän on toiminut James Bryant Conant -professorina ja Edmond & Lily Safra Center for Ethicsin johtajana. Allen on Edmond & Lily Safra Center for Ethicsissa muun muassa vetänyt aloitetta, joka osaltaan ohjasi Yhdysvaltain vastausta koronapandemiaan. Allen on ajanut monia yhteiskunnallisia tavoitteita, kuten demokraattista reformia, nuorten asioita, kansanvalistusta ja kannabiksen laillistamista. Hän toimi yhtenä puheenjohtajista puolueidenvälisessä komissiossa, jonka kutsui koolle Yhdysvaltain taide- ja tiedeakatemia ja joka 11. kesäkuuta 2020 esitti suositukset 31 askeleesta Yhdysvaltain instituutioiden ja kansalaisyhteiskunnan vahvistamiseksi.

Allen sai vuonna 2020 John W. Kluge Centerin Kongressin kirjastossa myöntämän Kluge-palkinnon. Hänelle myönnettiin myös MacArthur Fellowship vuonna 2001. Allen valittiin vuonna 2009 Yhdysvaltain taide- ja tiedeakatemian jäseneksi. Hän on myös American Philosophical Societyn jäsen. Allenin julkaisujen joukossa ovat *Our Declaration: A Reading of the Declaration of Independence in Defense of Equality*, *Democracy in the Time of Coronavirus* ja *Justice by Means of Democracy*. Muistelmateoksessa *Cuz: The Life and Times of Michael A.* (2017) Allen tarkastelee oikeusjärjestelmässä ilmenevän rasismin vaikutusta omaan sukuunsa. Allen on usein esiintynyt julkisesti luennoitsijana, vieraillut säännöllisesti radiossa puhujana ja kirjoittanut kolumneja *[[The Washington Post]]iin*. Kesäkuussa 2021 Allen aloitti kampanjoinnin Massachusettsin kuvernöörin vaaleja varten, mutta helmikuussa 2022 hän ilmoittautui vetäytyvänsä vaaleista.

Allen on naimisissa ja hänellä on kaksi lasta sekä kaksi poikapuolta.

## Lähteet
Chelonoidis phantasticus

**Chelonoidis phantasticus** on maakilpikonnien heimoon kuuluva kilpikonnalaji.  Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. 

Koiraan kilven halkaisija voi olla lähes 90 cm, naaraan noin 50 cm. Sen kilpeä kuvaillaan satulanmuotoiseksi, sillä etureuna kohoaa ylöspäin niskan takana olevan painanteen etupuolella.

Sitä on tavattu Galápagossaariin  kuuluvalla asumattomalla tuliperäisellä Fernandinan saarella. Tutkimusmatkailijat löysivät yhden yksilön vuonna 1906, sen jälkeen vuosikymmenien ajan nähtiin vain epäsuoria viitteitä kuten ulosteita ja puremajälkiä. Koska lajin metsästämisestä ei ole tietoa, eikä saarella ole vieraslajeja, pääteltiin, että laavavirrat ovat suurin uhka lajin selviämiselle. Pitkään oli epäselvää, onko tätä lajia enää jäljellä, mutta vuonna 2019 löytyi naarasyksilö. DNA-analyysin perusteella vastalöydetty yksilö on samaa lajia kuin vuoden 1906 näyte.
## Lähteet
Naba Jabado

**Naba Jabado** on  kanadalainen pediatri ja onkologi.

Jabado sai lääketieteellisen oppiarvonsa Pierre ja Marie Curien yliopistosta Pariisista. Hän sai myös filosofian tohtorin oppiarvon immunologiassa Pariisin Institut national de la santé et de la recherche médicalesta. Jabado sai residenssin hematologiassa, immunologiassa sekä pediatriassa Hôpital Necker–Enfants malades'ssa ja tohtorityön jälkeisen tutkimusstipendin biokemiassa McGillin yliopistossa. Jabado aloitti uransa itsenäisenä tutkijana McGillin yliopiston Health Centren tutkimusinstituutissa (RI-MUHC) vuonna 2003. Tällöin hän kehitti lasten aivokasvainten tutkimusohjelman. Jabado nousi RI-MUHC:n päätutkijaksi. Hän on työskennellyt pediatrian ja ihmisen genetiikan professorina McGillin yliopistossa. Hän on myös toiminut Montreal Children's Hospitalin hematologian ja onkologian laitoksen lääkärinä.

Jabado on edennyt kansainvälisesti johtavaksi tutkijaksi neuro-onkologian alalla. Hän on saanut kutsuja puhujaksi keskeisiin symposiumeihin ja johtavien yliopistojen tilaisuuksiin. Jabadon vertaisarvioituja tutkimuksia on julkaistu muun muassa lehdissä *[[Nature Genetics]]*, *[[Nature]]*, *[[Science]]*, *[[Cancer Cell International]]* ja *[[Cell (lehti)|Cell]]*. Jabado on Royal Society of Canadan Fellow. Vuonna 2021 hänelle myönnettiin Canadian Cancer Societyn Robert L. Noble -palkinto havainnoistaan lasten glioblastoomien geneettisestä pohjasta ja lasten glioblastoomien perustavanlaatuisesta eroavaisuudesta aikuisten vastaavista kasvaimista. Jabadon työ on vaikuttanut merkittävästi lapsuusiällä ilmenevien aivokasvainten ymmärrykseen. Muita hänen saamiaan palkintoja ovat olleet Rooman Fondazione Atena Onlusin myöntämä Atena-palkinto, Canadian Cancer Societyn William E. Rawls -palkinto, Canadian Gene Cure Foundationin Champions of Genetics -palkinto, McGillin Maude Abbott -palkinto, Aldo Research Award of Excellence ja Montreal Children's Hospitalin Prix Jean Coutu.

## Lähteet